**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų atrankos kriterijų derinimo lentelė**

|  |  |  |  |
| --- | --- | --- | --- |
| **Juridinis arba fizinis asmuo** | **Pastabos** | **ŪM pozicija** | **ŪM argumentai** |
| Personalo valdymo profesionalų asociacija | Atsižvelgiant į tai, kad Ekonomikos ir ūkio ministerija priemonei Nr. 09.4.3-ESFA-T-846 „Mokymai užsienio investuotojų darbuotojams“ 2019-02-11 pateikė šios priemonės atnaujintus projekto atrankos specialiuosius kriterijus, užsienio kapitalo įmonių vardu prašome neriboti dalyvauti užsienio investuotojams šioje priemonėje, kurie veiklą Lietuvoje vykdo seniau nei 3 m., kadangi tokiu būdu ribojamos įmonėse dirbančių asmenų konkurencingumo galimybės, darbuotojų kvalifikacijos mobilumas darbo rinkoje bei jų prisitaikymas prie ūkio poreikių darbo rinkoje. | Neatsižvelgta | Pažymime, kad užsienio investuotojų darbuotojų mokymo projektams, netaikant apribojimo dėl veiklos vykdymo laikotarpio, pagal 2017-06-27 paskelbtą kvietimą buvo paskirstyta 24,55 mln. Eur. Šiuo metu priemonei galimos skirti lėšos yra nepakankamos visų užsienio investuotojų darbuotojų mokymams finansuoti, todėl orientuojamasi į tuos investuotojus, kurie neseniai yra pradėję vykdyti veiklą Lietuvoje (3 metai) arba tik ruošiasi pradėti vykdyti veiklą Lietuvoje. Būtent šių investuotojų įmonėse darbuotojų mokymo poreikis yra didžiausias, nes darbuotojams reikia įgyti naujų kompetencijų, kurios būtinos siekiant pradėti dirbti naujoje darbo vietoje. Be to, Ekonomikos ir inovacijų ministerijos užsakymu atliktame Europos Sąjungos fondų investicijų veiksmų programos 9 prioriteto konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo pažangos vertinime pabrėžiama, kad ir be ES struktūrinių fondų paramos Lietuvoje veikiančios užsienio investuotojų įmonės investuotų į savo darbuotojų mokymą ir keltų jų kompetencijas, todėl pagrindinis priemonės tikslas turėtų būti pritraukti naujus užsienio investuotojus. |
| UAB "DESANTA" | 1. Manome, jog šis pareiškėjo (investuotojo) reikalavimas dėl veiklos trukmės yra diskriminuojantis ir riboja teises kitų investuotojų, kurie Lietuvoje įsitvirtino anksčiau kaip 3 metus iki paraiškos pateikimo. Primename, jog viso kvietimo esmė yra tame, jog investuotojas (ar tai būtų senas ar naujas) pradėjo ar įsipareigoja pradėti naują investicinį projektą Lietuvoje (pritraukti investicijas, sukurti darbo vietas ir pan.), kas savo prasme ir turiniu prilygsta naujo investuotojo atėjimui. Priešingai, esami, senai Lietuvoje veikiantys užsienio subjektai įrodė savo finansinį bei veiklos stabilumą – jų inicijuojami, pabrėžiame - nauji projektai yra kur kas mažiau rizikingi, nei iki šiol Lietuvoje neinvestavusių užsienio įmonių nauji projektai. Būtent dėl šios priežasties visiems žinoma, kad daugelyje ESFA kvietimų yra akcentuojama (kaip atskiras atrankos kriterijus) veiklos patirtis, o ne jos nebuvimas.  Taip pat nurodome, jog šis numatomas apribojimas galutiniame rezultate neigiamai paveiks esamų užsienio investuotojų darbuotojų galimybę dalyvauti mokymo procese – nukentės paprasti Lietuvos piliečiai, kuriems toks profesinių mokymų poreikis iš tiesų yra. Taigi šis kriterijus dirbtinai segreguoja žmones, kuriems labiau pasisekė įsidarbinti į naujai į Lietuvą ateinančią kompaniją, nei tiems, kurie dirba jau veikiančioje įmonėje, bet kuri kartu inicijuoja naują investicinį projektą. Toks įmonių ir galutiniame rezultate paprastų žmonių pasiskirstymas nėra sąžiningas ir neturi reikiamo teisinio pagrindimo ir pagrindo.  2. Norime patikslinimo dėl naujo kriterijaus – ar įmonė būtų tinkama gauti paramą, jeigu ji daugiau kaip 3 metus veikia Lietuvoje ir kurios 100 procentų akcijų ne anksčiau kaip 3 metai iki projekto pridavimo dienos įsigijo užsienio kompanija ir planuoja investicijas Lietuvoje? | Neatsižvelgta | Pažymime, kad užsienio investuotojų darbuotojų mokymo projektams, netaikant apribojimo dėl veiklos vykdymo laikotarpio, pagal 2017-06-27 paskelbtą kvietimą buvo paskirstyta 24,55 mln. Eur. Šiuo metu priemonei galimos skirti lėšos yra nepakankamos visų užsienio investuotojų darbuotojų mokymams finansuoti, todėl orientuojamasi į tuos investuotojus, kurie dar neseniai yra pradėję vykdyti veiklą Lietuvoje (3 metai) arba tik ruošiasi pradėti vykdyti veiklą Lietuvoje. Būtent šių investuotojų įmonėse darbuotojų mokymo poreikis yra didžiausias, nes darbuotojams reikia įgyti naujų kompetencijų, kurios būtinos siekiant pradėti dirbti naujoje darbo vietoje. Be to, Ekonomikos ir inovacijų ministerijos užsakymu atliktame Europos Sąjungos fondų investicijų veiksmų programos 9 prioriteto konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo pažangos vertinime pabrėžiama, kad ir be ES struktūrinių fondų paramos Lietuvoje veikiančios užsienio investuotojų įmonės investuotų į savo darbuotojų mokymą ir keltų jų kompetencijas, todėl pagrindinis priemonės tikslas turėtų būti pritraukti naujus užsienio investuotojus.  Įmonė, kurios 100 procentų akcijų ne anksčiau kaip 3 metus iki paraiškos pateikimo įsigijo užsienio investuotojas, būtų tinkamas pareiškėjas pagal priemonę. |
| UAB „ITAB Shop Concept Lithuania“ | Atsižvelgiant į tai, kad UAB „ITAB Shop Concept Lithuania“ parengė užsienio investuotojo projektą darbuotojų kompetencijų ir kvalifikacijos tobulinimui pagal priemonę Nr. 09.4.3-ESFA-T-846 „Mokymai užsienio investuotojų darbuotojams“ ir šios priemonės projektų atrankos kriterijus, kurie galiojo pagal 2017 m. birželio 27 d. kvietimą iki vasario 8 d., ir ketina pateikti paraišką finansavimui gauti specifinių gamybos bei administracijos darbuotojų kvalifikacijos tobulinimui, prašome Jūsų atsižvelgti ir neriboti finansavimo galimybės darbuotojų kompetencijų tobulinimui užsienio investuotojams, kurie vykdo veiklą ilgiau nei 3 metus Lietuvos Respublikoje.  Manome, kad siūlomas specialusis projektų atrankos kriterijus „Pareiškėjas (investuotojas) Lietuvoje ne anksčiau kaip 3 metus iki paraiškos pateikimo pradėjo vykdyti veiklą gamybos ar paslaugų sektoriuje Lietuvoje“ skatina pramonės ir paslaugų sektoriaus netolygumą tarp užsienio investuotojų, kurie veikia iki 3 metų ir ilgiau nei 3 metai ir prieštarauja Veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkrečiam uždaviniui „Padidinti žmogiškųjų išteklių konkurencingumą, užtikrinant galimybes prisitaikyti prie ūkio poreikių“.  Todėl prašome šį specialų projektų atrankos kriterijų panaikinti ir neriboti užsienio investuotojų (Pareiškėjo) veiklos vykdymo laikotarpio, o priešingai skatinti ir sudaryti visas nediskriminuojančias galimybes žmogiškųjų išteklių konkurencingumui, užtikrinant galimybes prisitaikyti prie ūkio poreikių, nepriklausomai nuo (Pareiškėjo) užsienio investuotojo veiklos vykdymo Lietuvoje pradžios kuo platesniam (Pareiškėjų) ratui. | Neatsižvelgta | Pažymime, kad užsienio investuotojų darbuotojų mokymo projektams, netaikant apribojimo dėl veiklos vykdymo laikotarpio, pagal 2017-06-27 paskelbtą kvietimą buvo paskirstyta 24,55 mln. Eur. Šiuo metu priemonei galimos skirti lėšos yra nepakankamos visų užsienio investuotojų darbuotojų mokymams finansuoti, todėl orientuojamasi į tuos investuotojus, kurie dar neseniai yra pradėję vykdyti veiklą Lietuvoje (3 metai) arba tik ruošiasi pradėti vykdyti veiklą Lietuvoje. Būtent šių investuotojų įmonėse darbuotojų mokymo poreikis yra didžiausias, nes darbuotojams reikia įgyti naujų kompetencijų, kurios būtinos siekiant pradėti dirbti naujoje darbo vietoje. Be to, Ekonomikos ir inovacijų ministerijos užsakymu atliktame Europos Sąjungos fondų investicijų veiksmų programos 9 prioriteto konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo pažangos vertinime pabrėžiama, kad ir be ES struktūrinių fondų paramos Lietuvoje veikiančios užsienio investuotojų įmonės investuotų į savo darbuotojų mokymą ir keltų jų kompetencijas, todėl pagrindinis priemonės tikslas turėtų būti pritraukti naujus užsienio investuotojus. |